Du Preez-broers vat vir Joe Marler vas | Netwerk24
Du Preez-broers vat vir Joe Marler vas
Deur Michael Green 04 Januarie 2020 10:34
Akker van der Merwe op pad doellyn toe vir Sale Sharks teen die Harlequins in Engeland. Foto: Getty Images
Vyf Suid-Afrikaners het uitgeblink in die Sale Sharks se oorwinning van 48-10 oor die Harlequins in ’n wedstryd wat Vrydagaand in die Engelse Premierliga gespeel is.
Die haker Akker van der Merwe en senter Rohan Janse van Rensburg het vir die Sharks drieë gedruk en die losskakel Robert du Preez was suksesvol met vier doelskoppe en twee strafskoppe pale toe.
Du Preez se broers, die losvoorspelers Dan en Jean-Luc, was ook skitterend op dreef en het die Harlequins met hul doelgerigte lopies laat steier.
So gefrustreerd het die Du Preez-broers die Quins-manne gehad dat die Quins se loskopstut Joe Marler vir Jean-Luc met ’n elmboog in die gesig bygekom het.
Joe Marler maak vrede met Jean-Luc du Preez nadat hy hom met die elmboog in die gesig geslaan het. Marler het seker nie geweet dat jy met al drie die Du Preez-broers te doen kry as jy aan een slaan nie. Foto: Getty Images
Vir sy oortreding is Marler van die veld afgestuur, maar nie voordat al drie die Du Preez-broers hom deeglik laat verstaan het dat hy met vuur speel nie.
Elders in Brittanje is daar Vrydag ook twee Pro-14-wedstryde afgehandel.
In die een wedstryd het Ulster nogal met Munster gemors om met 38-17 te wen en die Scarlets het hard gewerk om die Cardiff Blues met 16-14 ore aan te sit.
The 3 Du Preez brothers last night... and Joe Marler after Joe attempted a sneaky punch???? https://t.co/6NILngQqFb
— Anton Homann (@CoucH_Rugby) January 4, 2020
@ByronMacG telling @JoeMarler Christmas is over and it’s time to take the decorations down ???? pic.twitter.com/m9D28xastz
— Brian McConnell (@brianmcconnell7) January 3, 2020
Meer oor: Harlequins | Robert Du Preez | Jean-Luc Du Preez | Engelse Premierliga | Sale Sharks | Dan Du Preez | Joe Marler
Cornell bly lojaal aan Solly se klub
Rooikaart vir stut wat op bank sit